**SPRIEVODNÁ SPRÁVA**

**Vodozádržné opatrenia v intraviláne obce dubník**

**Projektová dokumentácia pre stavebné povolenie**

december 2018

**SPRIEVODNÁ SPRÁVA**

Obsah

[1.IDENTIFIKAČNÉ ÚDAJE 3](#_Toc534727282)

[2.ZÁKLADNÉ ÚDAJE CHARAKTERIZUJÚCE STAVBU A JEJ BUDÚCU PREVÁDZKU 4](#_Toc534727283)

[2.1 Prehľad základných východiskových podkladov 4](#_Toc534727284)

[2.2 Poloha a stručná charakteristika územia 4](#_Toc534727285)

[2.3 Majetkovoprávne pomery 4](#_Toc534727286)

[2.4 Stručná charakteristika stavby 5](#_Toc534727287)

[3.VYBAVENIE STAVBY, VZNIKLÉ PRACOVNÉ NÁROKY A VZNIKLÉ ODPADY. 6](#_Toc534727288)

[3.1 Technické, prevádzkové a technologické vybavenie stavieb: 6](#_Toc534727289)

[3.2 Pracovné sily: 6](#_Toc534727290)

[3.3 Odpady 6](#_Toc534727291)

[4. ČLENENIE STAVBY 7](#_Toc534727292)

[5. VECNÉ A ČASOVÉVÄZBY 8](#_Toc534727293)

[5.1 Vecné väzby 8](#_Toc534727294)

[5.2 Časové väzby 8](#_Toc534727295)

[6. INVESTIČNÉ NÁKLADY 9](#_Toc534727296)

# 1.IDENTIFIKAČNÉ ÚDAJE

**Názovstavby** : Vodozádržné opatrenia v intraviláne obce Dubník

**Miesto stavby** : k.ú. Dubník

**Okres** : Nové Zámky

**Investor** : Obec Dubník

**Stupeň dokumentácie** : dokumentácia pre stavebné povolenie

**Spracovateľ projektovej dokumentácie**

Zodpovedný projektant : Ing.Ján Osif

Spracovateľ : Ing. Lukáš Gabrik

Koordinácia projektu : Ing. Ján Mihalečko

# 2.ZÁKLADNÉ ÚDAJE CHARAKTERIZUJÚCE STAVBU A JEJ BUDÚCU PREVÁDZKU

## 2.1 Prehľad základných východiskových podkladov

1. Výškopisné a polohopisné zameranie dotknutého územia,

2. Predbežný prieskum a obhliadky lokality

3. Príslušné STN a ostatná súvisiaca legislatíva

## 2.2 Poloha a stručná charakteristika územia

V zmysle regionálneho geologického členenia Západných Karpát je širšie záujmové územie z hľadiska geologickej stavby súčasťou Podunajskej panvy, ktorá vznikla v etape karpatského orogénu. Podunajskú panvu môžeme považovať za geotektonicky nehomogénnu jednotku. Predmetné územie leží v centrálnej depresii Podunajskej nížiny. Hlavný pokles tejto oblasti nastal začiatkom panónu a vyvrcholil v priebehu sedimentácie dáku. Poklesy boli prevažne bezlomové. Najrozšírenejším geologickým útvarom v záujmovom území je kvartér. V údolnej nive vystupujú hlavne fluviálne sedimenty

Podľa geografických typov patrí dotknuté územie so širším okolím do typu nížinnej klímy, s miernou inverziou teplôt, suchou až mierne suchou, subtypu teplej klímy. Na základe klimatickej klasifikácie zaraďujeme záujmové územie do teplej klimatickej oblasti, s počtom letných dní v roku viac ako 50. V rámci danej klimatickej oblasti patrí územie do teplého, suchého okrsku s miernou zimou, teplým letom a s dlhším slnečným svitom. Prevládajúce množstvo zrážok spadne v predmetnom území v teplom polroku (IV-IX), v zimnom polroku (X-III) je to o skoro 40% menej.

Riešené územie nie je v kontakte so žiadnymi vodárenskými tokmi, vodnými plochami a vodohospodársky chránenými územiami. Takisto sa tu nevyskytujú žiadne zdroje termálnych, minerálnych ani prírodných liečivých vôd.

V blízkosti riešeného územia sa nachádza CHVÚ Dolné Považie, ale nezasahuje priamo do lokality.

## 2.3 Majetkovoprávne pomery

Lokalizácia jednotlivých stavebných objektov vrátane ich príslušenstva je na pozemkoch vo vlastníctve obce Dubník. Jedná sa o parcely číslo: KN-C:617/40, 612/58, 612/57, 612/1, 603/1, 558/10 a 603/3.

## 2.4 Stručná charakteristika stavby

Riešené vodozádržné opatrenia predstavujú tri rôzne aktivity:

-rekonštrukcia zemných priekop na zrážkové vody (SO1, SO7 a SO8)

- rekonštrukcia priekop ich prebudovaním na retenčné priekopy so zatrávňovacou dlažbou na povrchu (SO2, SO3 a SO6)

- rekonštrukcia priepustu a prívodných priekop spolu s vybudovaním podpovrchového retenčného systému (SO4 a SO5)

Z technického hľadiska sú rozčlenené na osem samostatných stavebných objektov:

SO1 – rekonštrukcia jestvujúcich zemných priekop

SO2 – rekonštrukcia jestvujúcej priekopy a jej prebudovanie na retenčnú priekopu

SO3 – rekonštrukcia jestvujúcej priekopy a jej prebudovanie na retenčnú priekopu

SO4 – rekonštrukcia priepustu a prívodných priekop

SO5 – podpovrchový retenčný systém

SO6 – rekonštrukcia jestvujúcej priekopy a jej prebudovanie na retenčnú priekopu

SO7 – rekonštrukcia jestvujúcich odvodňovacích priekop

SO8 – rekonštrukcia jestvujúcich zemných priekop

Vodozádržné opatrenia majú takto funkciu znižovania povrchového odtoku zrážkových vôd a ich uchovania v mieste dopadu ale aj celkový pozitívny vplyv na klímu územia. Podružnou funkciou je tak nielen znižovanie povrchového odtoku pod projektovanými objektami, ale predovšetkým ochrana územia z pohľadu jeho celkovej environmentálnej štruktúry a zlepšenie jeho odolnosti voči klimatickej zmene.

# 3.VYBAVENIE STAVBY, VZNIKLÉ PRACOVNÉ NÁROKY A VZNIKLÉ ODPADY.

## 3.1 Technické, prevádzkové a technologické vybavenie stavieb:

Stavby budované v riešenom území budú slúžiť v prevažnej miere na zachytenie a odvedenie zrážkových vôd v mieste ich dopadu a následne na podružné funkcie stabilizačných, protieróznych a environmentálne prospešných opatrení a ich technologické a prevádzkové vybavenie bude pozostávať len pre účely zabezpečenia tejto funkcie pri riešení transformácie povrchového odtoku.

## 3.2 Pracovné sily:

V riešenom území sa predpokladá priamo vznik menšieho počtu pracovných miest v oblasti technicko-prevádzkovej vybavenosti.

Rozvoj pracovných miest súvisí so službami na zabezpečenie prevádzky a údržby funkcií protipovodňovej ochrany:

o údržba stavebných objektov

o odstraňovanie náletových travín

o údržba zelene

o odvoz a likvidácia zachyteného materiálu – splavenín a plavenín

## 3.3 Odpady

Prevádzku navrhovaných opatrení je skoro možné charakterizovať ako bezodpadovú. Vzniknuté odpady budú prevádzkového charakteru, v minimálnych množstvách, resp. ich likvidácia bude riešená v zmysle čo najekologickejšieho hospodárenia – zachytené sedimenty – pôdny materiál je možné použiť na spätný zásyp eróznych rýh a výmoľov v katastri obce.

Odpady, ktoré budú vznikať počas výstavby vodozádržných opatrení a ich prevádzky možno charakterizovať a určiť z týchto činností:

• Stavebná činnosť počas výstavby

• Údržba zelene a stavebných objektov

Kategorizácia odpadov v zmysle zákona č.79/2015 Z. z. o odpadoch v znení neskorších predpisov a nadväzujúcich právnych noriem je uvedená v Súhrnnej technickej správe.

# 4. ČLENENIE STAVBY

Stavba bude členená do nasledovných stavebných objektov:

SO1 – rekonštrukcia jestvujúcich zemných priekop

SO2 – rekonštrukcia jestvujúcej priekopy a jej prebudovanie na retenčnú priekopu

SO3 – rekonštrukcia jestvujúcej priekopy a jej prebudovanie na retenčnú priekopu

SO4 – rekonštrukcia priepustu a prívodných priekop

SO5 – podpovrchový retenčný systém

SO6 – rekonštrukcia jestvujúcej priekopy a jej prebudovanie na retenčnú priekopu

SO7 – rekonštrukcia jestvujúcich odvodňovacích priekop

SO8 – rekonštrukcia jestvujúcich zemných priekop

# 5. VECNÉ A ČASOVÉVÄZBY

## 5.1 Vecné väzby

Význam navrhovaných vodozádržných opatrení je nielen lokálneho charakteru a bude určený na zlepšenie stavu životného prostredia a stabilizáciu, resp. pomoc pri riešení problematiky vodnej bilancie územia. Opatrenia majú okrem technickej funkcie zníženia povrchového odtoku aj iné environmentálne vplyvy – podpora stabilizácie územia z pohľadu zmiernenia následkov klimatických zmien.

Navrhované stavebné objekty bude dopravne prepojené na miestne komunikácie.

## 5.2 Časové väzby

Vodozádržné opatrenia v obci Dubník sa budú budovať ako stavby trvalé.

Investor predpokladá zahájiť stavbu ihneď po vydaní stavebného povolenia a obdržania súhlasného stanoviska ohľadom financovania projektu, pre ktoré bude prebiehať činnosť pri riešení projektu a povoľovacích konaní v 1.Q / 2019.

Predpokladaný čas zahájenia výstavby: 3.Q /2019.

Výstavba bude prebiehať postupne v závislosti od odsúhlaseného harmonogramu vybratého stavebného dodávateľa.

Odovzdávanie jednotlivých stavebných objektov do prevádzky bude rozdelené tak, aby boli tieto stavebné objekty zabezpečené komplexnou infraštruktúrou podľa potreby ich prevádzky, vyjadrení a povolení orgánov činných v schvaľovacích a povoľovacích procesoch a platnej legislatívy v tejto oblasti stavebných investícií.

Pred zahájením výstavby bude vybudované zariadenie na prípravu staveniska a výstavbu a objektov eliminujúcich vplyv výstavby na okolité životné prostredie. Rovnako budú vytýčené inžinierske siete, ktoré ich správcovia zistia počas povoľovacieho konania.

# 6. INVESTIČNÉ NÁKLADY

Rozpočtové náklady stavebnej časti jednotlivých objektov sú v celkovej výške

327 429,10 EUR

|  |  |  |  |  |
| --- | --- | --- | --- | --- |
|  |  |  |  |  |

Vypracoval : Ing. Lukáš Gabrik